CELEX: 52001PC0799
Language: fi
Date: 2002-01-09
Title: Ehdotus neuvoston päätös Euroopan kehitysrahaston työjärjestyksen hyväksymisestä

Avis juridique important

|

52001PC0799

Ehdotus neuvoston päätös Euroopan kehitysrahaston työjärjestyksen hyväksymisestä  /* KOM/2001/0799 lopull. */  

Ehdotus NEUVOSTON PÄÄTÖS Euroopan kehitysrahaston työjärjestyksen hyväksymisestä(komission esittämä)PERUSTELUTCotonoussa 23. kesäkuuta 2000 allekirjoitetusta yhteisön ja sen jäsenvaltioiden sekä AKT-valtioiden kumppanuussopimuksesta 18. syyskuuta 2000 tehdyn sisäisen sopimuksen [1] 21 artiklassa perustetaan komission yhteyteen Euroopan kehitysrahaston (EKR) komitea Euroopan kehitysrahaston varojen hallinnointia varten.[1]  Neuvostossa kokoontuneiden jäsenvaltioiden hallitusten edustajien sisäinen sopimus Cotonoussa, Beninissä, 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta sekä taloudellisen avun jakamisesta EY:n perustamissopimuksen neljännessä osassa tarkoitetuille merentakaisille maille ja alueille (EYVL L 317, 15.12.2000, s. 355).Sisäinen sopimus tulee voimaan, kun ratifiointimenettelyt on saatettu päätökseen. Lokakuun 3. päivänä tehdyllä neuvostossa kokoontuneiden jäsenvaltioiden hallitusten edustajien päätöksellä [2] kyseisen sisäisen sopimuksen eräiden määräysten, mukaan lukien 21 artiklan (komitean perustaminen) ja 27 artiklan (komitean toiminta), väliaikaista soveltamista kuitenkin aikaistettiin.[2]  Neuvostossa kokoontuneiden jäsenvaltioiden hallitusten edustajien päätös, tehty 3 päivänä lokakuuta 2000, Cotonoussa Beninissä 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisten yhteisön tukien rahoitusta ja hoitoa sekä taloudellisen avun jakamista Euroopan yhteisön perustamissopimuksen neljännessä osassa tarkoitetuille merentakaisille maille ja alueille koskevan neuvostossa kokoontuneiden jäsenvaltioiden hallitusten edustajien sisäisen sopimuksen väliaikaisesta soveltamisesta (EYVL L 317, 15.12.2000, s. 354).Sisäisen sopimuksen 21 artiklan 2 kohdan mukaisesti neuvosto hyväksyy EKR:n komitean työjärjestyksen yksimielisesti.Tämän vuoksi yhteisön on tarpeen vahvistaa uusi työjärjestys EKR:n komitealle, jotta tämä voi hoitaa sisäisessä sopimuksessa sille uskotut tehtävät.Komitean aiempaan työjärjestykseen verrattuna tämän päätösehdotuksen liitteenä oleva työjärjestys vastaa uuden sisäisen sopimuksen sitä koskevia määräyksiä. Siinä otetaan myös huomioon komiteamenettelyn yksikertaistamistavoitteet ja yhdenmukaistamisponnistelut sekä erityisesti komission tätä tarkoitusta varten hyväksymä työjärjestyksen malli.Tämän vuoksi komissio ehdottaa, että neuvosto tekee oheisen päätöksen.Ehdotus NEUVOSTON PÄÄTÖS Euroopan kehitysrahaston työjärjestyksen hyväksymisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhteisön tukien rahoituksesta ja hoidosta Brysselissä 18 päivänä syyskuuta 2000 allekirjoitetun sisäisen sopimuksen [3] ja erityisesti sen 21 artiklan 2 kohdan,[3]  EYVL L 317, 15.12.2000, s. 355.ottaa huomioon komission ehdotuksen,sekä katsoo seuraavaa:(1) neuvoston tehtävä on hyväksyä Euroopan kehitysrahaston komitean työjärjestys,ON PÄÄTTÄNYT SEURAAVAA:1 artiklaHyväksytään liitteenä oleva Euroopan kehitysrahaston komitean työjärjestys.2 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.3 artiklaTätä työjärjestystä sovelletaan sisäisen sopimuksen voimaantuloon saakka ainoastaan 3 päivänä lokakuuta 2000 tehdyn neuvostossa kokoontuneiden jäsenvaltioiden hallitusten edustajien päätöksen 2000/770/EY [4] 1 artiklan 1 ja 2 kohdassa tarkoitettuihin ohjelmointityön tarpeisiin.[4]  Neuvostossa kokoontuneiden jäsenvaltioiden hallitusten edustajien päätös yhteisön tukien rahoituksesta ja hoidosta Brysselissä 18 päivänä syyskuuta 2000 allekirjoitetun sisäisen sopimuksen tiettyjen määräysten soveltamisesta (EYVL L 317, 15.12.2000, s. 354).Tehty BrysselissäNeuvoston puolestaPuheenjohtaja[...]LIITE  Euroopan kehitysrahaston komitean  TYÖJÄRJESTYS1 artiklaKoollekutsuminen1. Puheenjohtaja kutsuu komitean koolle joko omasta aloitteestaan tai jäsenvaltion pyynnöstä.2. Komitea voidaan kutsua muiden komiteoiden kanssa yhteiseen kokoukseen käsittelemään asioita, jotka kuuluvat molempien toimivaltaan.2 artiklaEsityslista1. Puheenjohtaja laatii esityslistan ja antaa sen komitean hyväksyttäväksi.2. Esityslistassa on yksilöitävä:- toimenpideluonnokset, joista komitealta pyydetään sisäisen sopimuksen nojalla lausunto,- muut sisäisen sopimuksen nojalla komitean käsiteltäväksi määrätyt asiat.3. Kukin valtuuskunta voi pyytää jonkin kohdan sisällyttämistä komitean kokousten esityslistalle. Tätä tarkoitusta varten esitettävät tiedot voidaan antaa suullisesti.3 artiklaTietojen toimittaminen komitean jäsenille1. Puheenjohtaja toimittaa sihteeristön kautta komitean jäsenille kokouskutsun, esityslistan, ne toimenpideluonnokset, joista pyydetään komitean lausuntoa, ja muut niihin liittyvät asiakirjat yleensä viimeistään 14 vuorokautta ennen kokouspäivää.2. Kiireellisissä tapauksissa ja silloin kun vahvistettavia toimenpiteitä on sovellettava välittömästi, puheenjohtaja voi komitean jäsenen pyynnöstä tai omasta aloitteestaan lyhentää ensimmäisessä kohdassa tarkoitettua määräaikaa viiteen vuorokauteen ennen kokouspäivää.3. Äärimmäisen kiireellisissä tapauksissa puheenjohtaja voi poiketa 1 ja 2 kohdassa tarkoitetuista määräajoista.4. Niiden toimenpideluonnosten osalta, jotka sisäisen sopimuksen nojalla on käsiteltävä komiteassa suullisessa menettelyssä, valtuuskuntien on ilmoitettava kirjallisesti komitean sihteeristöön vähintään neljä työpäivää ennen kokousajankohtaa:- mitkä luonnokset ne voivat jo hyväksyä ja mitkä ne ehdottavat käsiteltäviksi 4 artiklan 1 kohdassa tarkoitetun esityslistan A kohdassa (huomautuksilla tai lisätietoja koskevilla pyynnöillä varustettuina tai niitä ilman), ja- mistä luonnoksista ne katsovat keskustelun olevan tarpeen ja mitkä ne ehdottavat käsiteltäviksi B kohdassa.Valtuuskunnat esittävät myös kirjallisesti samassa määräajassa huomautuksensa ja lisätietoja koskevat pyyntönsä.Komissio antaa lisätiedot ja vastaukset esitettyihin huomautuksiin mahdollisuuksien mukaan kirjallisesti ja ennen komitean kokousta.4 artiklaKomitean lausunnot1. Asiat saatetaan komitean käsiteltäviksi sisäisessä sopimuksessa määrätyissä tapauksissa ja siinä määrättyjen menettelyjen mukaisesti. Kun komitealta pyydetään lausuntoa, se käsittelee asiaa sisäisen sopimuksen 21 artiklassa asetetuin edellytyksin ja 27 artiklassa määrätyn menettelyn mukaisesti.2. Suullista menettelyä käytettäessä:a) Puheenjohtaja voi omasta aloitteestaan tai jäsenvaltion pyynnöstä siirtää jotakin esityslistan kohtaa koskevan äänestyksen kokouksen loppuun tai johonkin myöhempään kokoukseen,- jos luonnoksen asiasisältöä muutetaan kokouksen aikana,- jos luonnoksen teksti on toimitettu komitealle kokouksen aikana.b) Erityisen vaikeissa tapauksissa puheenjohtaja voi jatkaa kokousta seuraavaan päivään.5 artiklaEdustus ja päätösvaltaisuus1. Kunkin jäsenvaltion valtuuskuntaa pidetään yhtenä komitean jäsenenä. Kutakin jäsentä saa edustaa vain yksi henkilö. Puheenjohtajan luvalla valtuuskuntiin voi liittyä asiantuntijoita kyseisen jäsenvaltion kustannuksella.2. Jäsenvaltion valtuuskunta voi tarvittaessa edustaa toista jäsenvaltiota, mutta ainoastaan yhtä. Edustettavan jäsenvaltion pysyvä edustusto ilmoittaa asiasta puheenjohtajalle kirjallisesti.3. Komitean päätösvaltaisuuden edellytyksenä oleva jäsenmäärä on sama kuin lausunnon antamiseksi enemmistöllä sisäisessä sopimuksessa määrätty jäsenmäärä.6 artiklaUlkopuolisten henkilöiden pääsy komitean kokouksiin1. Komitean puheenjohtaja voi jäsenen pyynnöstä tai omasta aloitteestaan päättää kuulla asiantuntijoita erityiskysymyksissä.2. Kyseiset asiantuntijat eivät ole läsnä komitean äänestyksissä eivätkä osallistu niihin.7 artiklaKirjallinen menettely1. Kirjallisessa menettelyssä käsiteltävien toimenpidehankkeiden osalta valtuuskunnilla on toimenpideluonnoksen lähettämisestä laskettuna 14 vuorokautta aikaa ottaa luonnokseen kantaa. Komitean jäsenen, joka ei tiedonannossa määrätyssä ajassa ilmaise vastustavansa toimenpideluonnosta tai haluavansa pidättyä ilmaisemasta kantaansa, katsotaan hyväksyvän luonnoksen.Äärimmäisen kiireellisissä tapauksissa sovelletaan 3 artiklan 2 ja 3 kohdassa tarkoitettuja määräaikoja.2. Jos kuitenkin komitean jäsen pyytää, että toimenpideluonnosta tarkastellaan komitean kokouksessa, kirjallinen menettely päätetään tuloksettomana; toimenpideluonnoksen käsittely lykätään komitean seuraavaan kokoukseen.8 artiklaSihteeristöKomitean sihteerintehtävistä huolehtii komissio.9 artiklaKokousten pöytäkirjat ja selostuksetKustakin kokouksesta laaditaan puheenjohtajan vastuulla pöytäkirja, joka sisältää erityisesti lausunnot 2 artiklassa tarkoitetuista toimenpideluonnoksista sekä tarvittaessa muuten kuin lausunnon antamista varten käsiteltyjä kysymyksiä koskevat kannanotot. Pöytäkirjat toimitetaan komitean jäsenille 14 vuorokauden määräajassa.Komitean jäsenet esittävät mahdolliset huomautuksensa puheenjohtajalle kirjallisesti. Niistä ilmoitetaan komitealle; erimielisyyksien ilmetessä muutosehdotus käsitellään komiteassa. Jos erimielisyyttä ei silloin ratkaista, kyseinen muutos liitetään pöytäkirjaan.Komissio esittää komitealle jokaisessa kokouksessa sitä edeltäneen ajanjakson osalta luettelon päätöksistä, jotka se on tehnyt seuraavien sisäisen sopimuksen artiklojen perusteella: 24 artiklan 2 kohdan b alakohta, 24 artiklan 3 kohta, 24 artiklan 4 kohta ja 25 artiklan 3 kohdan ensimmäinen luetelmakohta.10 artiklaLäsnäololuettelo1. Puheenjohtaja laatii jokaisessa kokouksessa läsnäololuettelon, jossa täsmennetään mitä viranomaisia tai elimiä osallistujat edustavat.2. Jokainen jäsen, jonka osallistuminen komitean työskentelyyn voisi johtaa eturistiriitaan esityslistan tietyn kohdan osalta, on velvollinen ilmoittamaan asiasta komitean puheenjohtajalle kokouksen alussa.3. Ne valtuuskuntien jäsenet, jotka eivät edusta jäsenvaltion jotakin viranomaista tai elintä, allekirjoittavat ilmoituksen, jossa he vahvistavat, ettei osallistuminen komitean työskentelyyn aiheuta heille eturistiriitoja.Mikäli eturistiriitoja kuitenkin ilmenee, kyseisen jäsenen on puheenjohtajan pyynnöstä pidättäydyttävä osallistumasta kyseisten esityslistan kohtien käsittelyyn.11 artiklaKirjeenvaihto1. Komitean toimintaa koskeva kirjeenvaihto lähetetään komissioon komitean sihteeristölle osoitettuna.2. Sihteeristön kautta komitean jäsenille osoitettu kirjeenvaihto lähetetään myös asianomaisen jäsenvaltion pysyvään edustustoon.3. Poikkeustapauksia lukuun ottamatta komission ja komitean jäsenten välisessä kirjeenvaihdossa käytetään puolin ja toisin tähän tarkoitukseen soveltuvia tietotekniikan välineitä.12 artiklaAvoimuus1. Komitean asiakirjojen julkisuutta koskevat periaatteet ja edellytykset määritellään asetuksessa (EY) N:o 1049/2001 [5]. Komissio päättää tutustumista kyseisiin asiakirjoihin koskevista hakemuksista. Mikäli hakemus on osoitettu jäsenvaltiolle, tämän on noudatettava edellä mainitun asetuksen 5 artiklan säännöksiä.[5]  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001 (EYVL L 145, 31.5.2001, s. 43).2. Asioiden käsittely komiteassa on luottamuksellista.13 artiklaToimintamenot1. Komissio ottaa vastattavakseen komitean toimintamenot, mukaan lukien yhden osallistujan matkakulut jäsenvaltiota kohden.2. Komissiolla on valtuudet korvata 6 artiklan mukaisesti kutsuttujen asiantuntijoiden matka- ja oleskelukulut.3. Komissio asettaa komitean käyttöön sen toimintaan tarvittavat tilat ja aineelliset välineet.